**В Добрич ще се проведе обучение за изпълнение на дейности по подмярка 19.1 „Помощ за подготвителни дейности“**

На 28 март 2023 г. в гр. Добрич ще се проведе обучение за прилагане на дейностите по подмярка 19.1 „Помощ за подготвителни дейности“ от Програмата за развитие на селските райони 2014 – 2020 г. (ПРСР 2014 – 2020 г.). Събитието е организирано от Управляващия орган на ПРСР 2014 – 2020 г. и има за цел да подпомогне бенефициентите, които изпълняват проекти за подготвителни дейности в процеса на разработване на стратегии за Водено от общностите местно развитие за периода 2023 – 2027 г. По време на обучението ще бъдат дискутирани основни въпроси, свързани с изпълнението и отчитането на проектите по подмярка 19.1, както и ще бъдат представени основните изисквания към стратегиите на Управляващия орган на ПРСР 2014 – 2020 г. и на другите управляващи органи на програмите, финансиращи подхода ВОМР.

Ден преди провеждането на обучението е организирано изложение на продукти от териториите на местните инициативни групи, прилагащи подхода Водено от общностите местно развитие през програмния период 2014 – 2020 г., в което ще участват изложители от цялата страна.

Приложение: Програма на събитията